
^Aloysio Ruffo e Principibus Scyllae S .R.E . 
Cardinali Neapolitanorum Pontifici e vivis 
rapto xvi. Kal. Decembr. an . mdcccxxxii. 
successit in Archiepiscopali Cathedra prid. 
Id. Mai. an. mdcccxxxiii. Philippus Iudex Ca- 
racciolus e Principibus V illae Antistes Mei - 
phitensium , qui a Gregorio XVI Pontifice 
Maximo inter Patres Cardinales relatus am- 
plissimae dignitatis insignia Neapoli sole - 
mni apparatu accepit a Ferdinando II. Si - 
ciliarum Rege prid. Id. Aug. an. mdcccxxxiii. 

Eximium , ac singulare factum omnium 
oculos in se convertit , communemque ad- 
mirationem, ac laetitiam excitavit , vel quia 

purpura tam cito fulsit , qui tres ante menses 

ad praeclarissimam Italiae Ecclesiam trans- 
latus fuerat , vel quia pari honore nuper- 
rime micuerat neapolitanus alter civis or- 
natissimus Franciscus Serra e Ducibus Cas- 
sani Campanorum Pontifex , vel quia post 
exemplum Dominici Orsini e Ducibus Gra- 
vinae , quod accidit an. mdccxliii. tunc pri- 
mum splendidissimae dignitatis ornamenta 
Neapoli tradita sunt , vel quia denique me- 
moria temporum redibat , in quibus nec Se- 
raphino Philangerio , nec Vincentio Monfor- 
tio , neapolitanis licet Archiepiscopis nobili 
genere , et singulari virtutum splendore prae- 
stantibus 9 inter Purpuratos Patres coopta- 
ri contigit. 

Hinc videre est quanta sit nostrorum tem- 
porum felicitas , quantaque utriusque po- 
testatis concordia , quae sane communi sapi- 

% 

entiae , ac moderationi tribuenda est. Me- 
moriae eximii , ac singularis facti publi- 
cae hoc laetitiae monumentum dedicatur . 

PONTIFICI MAXIMO 

COMMUNI CATHOLICI NOMINIS PARENTI 


Praesul maxime, praesulumque praesul, 

A quo Ecclesia tota mutuatur 
Quam communicat his, et his salutem; 
Orbis si tibi debet universus 
Quod lucis iubar undecumque spargis, 
Debet praecipue auspicatiore 
Luce quae micat, eminetque Sy ren. 
Dum demtum sibi praesulem dolebat, 
Ut solet pia nata, cui parentes 
Manu sustulit Atropos rapaci ; 

Qui solus potes, erigisque solus 
Rite qui tibi supplicant iacentes, 

Urbem non modo delicatiorem 
Donas praesule praesulum nitore, 

Sed addis decori decus, novoque 
Donas murice purpura nitenti. 

O mirae specimen benignitatis ! 

Non haec, non veniens silebit aetas. 
Vulgo dant homines minus petito, 

Plus dant Numina sola, quam rogantur. 

ETRIGSQUE SICILIAE REGI 

PIO FELICI AUGUSTO. 


ex regum soboles, decusque regum, 
Qui vernantibus explicas in annis 
Quam rex in populis senex regendis 
Nullus explicuit sagacitatem; 

Centum si tibi, milliesque centum 
Pro factis bene gratias rependit, 

Pro asserta sibi dignitate Syren 
Unum te modo vindicem salutat. 
Rapto praesule, purpuraque rapta 
Rufii in funere, fletibus rigabat 
Genas pallidulas, venustulasque : 

Tu luctu haud sinis obrutam iacere: 

Accurrit cito te petente Praesul, 

Quo non sanctior est, peritiorque, 
Atque hunc purpura te statim petente 
Ornat pulchrior, eminentiorque. 

Te, gesta et tua firmiore plectro 
Dicat qui Aonio calet furore: 

Lene ego ingenium, piumque laudo. 
Tam te Pontifici probare nosti / 

Tanta te pietas movet, cietque / 
Magnus Rex homini solet placere , 
Placet Rex homini pius, Deoque. 

CLARISSIMO ATQUE EMINENTISSIMO VIRO 

PHILIPPO IUDICI GARAGGIOLO 

E PRINCIPIBUS VILLAE 
ARCHIEPISCOPO NEAPOLITANO 
IN 

COLLEGIUM 
PATRUM CARDINALIUM 
ADLECTO 

EQUESTRIS ORDINIS 
FRANCISCI I. 

MAGNO TORQUE 
CONDECORATO. • 


raestantissime praesulum, quot esse 
Vident tempora nostra, quotque vidit 
Aetas pulchrior, innocentiorque; 

Dum plaudit tibi quisque, praedicatque 
Genus dotibus inclytum trecentis, 
Clemens ingenium, integrosque mores, 
Et quae munera sponte te sequuntur, 

Et quos praecipis hinc, et hinc favores; 
Stupet te mea, non canit Camoena, 
Non plaudit tibi, iure gratulatur. 

Dum te gloria circuit, tuamque 
Spargit lumine puriore frontem, 

Auget Rex titulis, honoribusque, 

Sacro murice Pontifex coronat, 

Et suum populi vocant leporem ; 

Nil tantum decus excitat, nihilque 
Tantus te quatit, erigitque plausus . r 
Laus est principibus viris placere, 

Fungi munera delicatiora, 

Ornari titulis, suis probari; 

At flecti nihil his, nihilque tangi 
Haec est gloria summa gloriarum. 

CLARISSIMO ATQUE EXCELLENTISSIMO VIRO 

MARCHIONI IO ANNI DE ANDREA 

• EQUESTRIUM ORDINUM 

CONSTANTINI FRANCISCI I. ET S. IOANNIS HIEROSOLYMITANI 

MAGNIS TORQUIBUS 

S. IOSEPHI AB ETRURIA ET S. GREGORII MAGNI 
AMPLISSIMIS ZONIS EXORNATO 
FERDINANDI II. SICILIARUM REGIS A SECRETIS STATUS 
AB AERARIO A NEGOTIIS ECCLESIASTICIS 
IN PACTIS CONVENTIS INTER PIUM VII. ET FERDINANDUM I. EXPEDIENDIS 
, LIBERIS MANDATIS MUNITO 

PLURIUM ACADEMIARU M SOCIO. 


Quo te nomine, Marchio, salutem 
Nescit quae mea te canit Thalia. 
Genus sanguine, litterisque clarum, 
Fides candida, mobilisque nunquam, 
Et vitae integritas, leporque morum, 
Et per te ad veterem vocata cultum 
Siccis rustica veritas capillis 

Dant, quibus bene quisque te salutet, 
Centum nomina, centiesque centum. 
Quid quod singula, quae expedis, videntur 
Novum protinus arrogare nomen ? 
Rectam si Themidis tenere lancem 
Negant tempora, deseris, latesque ; 

At sic, dum latitas, vacas Minervae, 

Ut per otia grata litterarum 

Quae prosint populis pares , tuumque 

Aeterna caput implicent corona. 

Si licentia, calculusque mendax 
Opes distrahit, atteritque regni, 

Tam reddis catus, aggerisque solers, 
Privato ut nihil hinc dolente censu 
Communis cito census augeatur. 
Ignorantia, vel furor profanis 
Permiscet sacra, concitatque turbas ? 
Profanis sacra dividis, statimque, 

Sartis iuribus hinc, et hinc, potestas 
Suis utraque finibus tenetur. 

Orba praesule, purpuraque Syren, 

Quod decus dolet occidisse, poscit ? 

